b'\n_START_ARTICLE_\nDrago Petaros\n_START_SECTION_\n\xc5\xbdivljenje in delo\n_START_PARAGRAPH_\nRodil se je v Zabre\xc5\xbecu takrat Avstro-Ogrska, (sedaj ital. Mocco) v dru\xc5\xbeini telefonista Jo\xc5\xbeefa in gospodinje Karoline Petaros rojene Kralji\xc4\x8d. Kon\xc4\x8dal je ljudsko \xc5\xa1olo v Bor\xc5\xa1tu (San Antonio in Bosco). Glasbe se je u\xc4\x8dil pri glasbenem pedagogu in skladatelju Stanetu Mali\xc4\x8du, ki je talentiranega fanta sprejel v svojo zasebno \xc5\xa1olo leta 1929 in ga tri leta u\xc4\x8dil klavir, harmonijo in kontrapunkt. \xc5\xbde oktobra 1930 je Petaros postal organist in zborovodja v Bor\xc5\xa1tu. Do druge svetovne vojne in nekaj let po njej je z zborom gojil posvetno in cerkveno pesem. Potem je iz ideolo\xc5\xa1kih in politi\xc4\x8dnih pri\xc5\xa1lo do razcepa, nastala sta dva zbora, cerkveni in posvetni zbor Slovenec. Petaros je vodil cerkveni zbor in ga spremljal na orglah vse od leta 1930 do smrti, razen v letih 1942\xe2\x88\x921945, ko je zbor vodila Milena Petaros. Tudi zbor prosvetnega dru\xc5\xa1tva Slovenec je do leta 1983 vodil Drago Petaros razen v letih 1957\xe2\x88\x921969, ko ga je prevzel Svetko Grgi\xc4\x8d. Po vojni je do leta 1984 ob\xc4\x8dasno tudi me\xc5\xa1ani pevski zbor Slavec v Ricmanjih ter nekaj \xc4\x8dasa me\xc5\xa1ani pevski zbor Valentin Vodnik v Dolini pri Trstu (San Doriglo della Valle) in z njim v Bazovici nastopil na prvi povojni javni prireditvi._NEWLINE_Draga Petarosa njegova strokovnost, nadarjenost in natan\xc4\x8dnost ter dolga prisotnost pri glasbenem delu uvr\xc5\xa1\xc4\x8dajo med stebre slovenske zborovske kulture na Tr\xc5\xbea\xc5\xa1kem.'